{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - SAVJETOVANJE O PRIJEDLOGU ZAKONA O IZMJENAMA I DOPUNAMA  ZAKONA O REGULIRANIM PROFESIJAMA I PRIZNAVANJU INOZEMNIH STRUČNIH KVALIFIKACIJA"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Hrvatska komora primalja ","PRIJEDLOG ZAKONA O IZMJENAMA I DOPUNAMA ZAKONA O REGULIRANIM PROFESIJAMA I PRIZNAVANJU INOZEMNIH STRUČNIH KVALIFIKACIJA","Ovim izmjenama i dopunama Zakona o reguliranim profesijama  i priznavanju inozemnih stručnih kvalifikacija nije  omogućeno postupanje nadležnih tijela (Komora u zdravstvu) u slučajevima priznavanja inozemnih stručnih kvalifikacija iz trećih zemalja kada podnositelji zahtjeva imaju zadovoljene formalne uvjete što se tiče obrazovanja koje je stečeno u trećem zemljama ali stvarno znanje ne posjeduju i nametanjem obveze priznavanja takvih inozemnih stručnih kvalifikacija postoji opasnost za zdravlje državljana RH budući da se nakon priznavanja otvara mogućnost da te osobe mogu raditi u zdravstvenom sustavu RH ali i na području EU.","Nije prihvaćen","Pitanje nije predmet ovih izmjena.  Ovom izmjenom Zakona prenosi se u hrvatsko zakonodavstvo Direktiva (EU) 2018/958 Europskog parlamenta i Vijeća od 28. lipnja 2018. o ispitivanju proporcionalnosti prije donošenja novih propisa kojima se reguliraju profesije.\nSukladno članku 84. stavku 2. trenutno važećeg Zakona o reguliranim profesijama i priznavanju inozemnih stručnih kvalifikacija (“Narodne novine” broj 82/15,70/19) propisana je iznimka kojom nadležno tijelo u postupku priznavanja inozemne stručne kvalifikacije može tražiti provjeru kompetentnosti bez prethodne usporedbe programa obrazovanja ustanove na kojoj je kandidat stekao svoje obrazovne kvalifikacije u trećoj zemlji i programa obrazovanja koje se pohađa za istu profesiju na istoj razini obrazovanja u Republici Hrvatskoj. Na ovaj način je omogućena provjera kompetencija  bez prethodne usporedbe obrazovnog programa."]
[2,"PETAR PRPIĆ","PRIJEDLOG ZAKONA O IZMJENAMA I DOPUNAMA ZAKONA O REGULIRANIM PROFESIJAMA I PRIZNAVANJU INOZEMNIH STRUČNIH KVALIFIKACIJA","Predlažem autorima zakona da pronađu riješenje i uvrste ga u prijedlog zakona za izdane (lažne) diplome iz BiH. Jednostavno treba u zakon uvesti uredbu u kojoj određeno tijelo za svaku diplomu mora napraviti detaljnu provjeru (ili naći drugo realno i moguće riješenje navedenog problema). Očito je da su određene srednje škole i ustanove za obrazovanje odraslih u BiH iskoristili pravo za usklađenje nastavnih planova i programa sa Hrvatskim, ali ih ne provode jer veći dio vlasnika diploma nikada nije ni pohađao školovanje. Posebno je to rizično u zanimanjima kao što su vozači, medicinske sestre i vatrogasci... prema trenutnim uredbama sve institucije su tu ne moćne....","Nije prihvaćen","Nije predmet ovoga Zakona. Vjerodostojnost diploma nije u nadležnosti rješavanja ovoga Zakona."]
[3,"Hrvatska komora primalja ","PRIJEDLOG ZAKONA O IZMJENAMA I DOPUNAMA ZAKONA O REGULIRANIM PROFESIJAMA I PRIZNAVANJU INOZEMNIH STRUČNIH KVALIFIKACIJA,\nČlanak 5.","U članku 17. dodaje se novi stavak 12. kojim se propisuje se da se zahtjev za priznavanje inozemne stručne kvalifikacije može podnijeti i elektroničkim putem.\nNije jasno propisano na koji način se zahtjev za priznavanje inozemnih stručnih kvalifikacija može podnijeti elektroničkim putem i da li osoba koja ga podnosi mora ili može imati elektronički potpis, na koji način se dostavlja dokaz o uplati upravnih pristojba.\nStoga HKP predlaže da se taj članak jasnije definira.","Primljeno na znanje","Tijekom 2020. godine, sukladno UREDBI (EU) br. 910/2014 EUROPSKOG PARLAMENTA I VIJEĆA\nod 23. srpnja 2014.\no elektroničkoj identifikaciji i uslugama povjerenja za elektroničke transakcije na unutarnjem tržištu i stavljanju izvan snage Direktive 1999/93/EZ, \nplanira se reorganizacija internetske stranice Jedinstvene kontaktne točke za usluge na način da se omogući lakša navigacija odnosno dostupnost svih potrebnih informacija. \nTakođer sva nadležna tijela, uključujući i strukovne komore za pojedine profesije, su se obvezala u okviru svojega djelokruga, započeti razvoj prekogranično dostupnih e-procedura za pristup svim uslužnim djelatnostima i priznavanje stručnih kvalifikacija, sukladno EU pravnim obvezama. \nE-procedure će se integrirati u sustav državne informacijske infrastrukture tj. sustav e-Građani, a poveznice na e-procedure bit će dostupne kroz Jedinstvenu kontaktnu točku za usluge.\nZa sve tehničke informacije može se kontaktirati e-Hrvatska e-Hrvatska@uprava.hr"]